જમ્મુ કાશ્મીરમાં લાગુ આ કલમ અહીં રહેતા નાગરિકો અને રાજ્યને ખાસ દરજ્જો આપે છે. આ કલમ હેઠળ અહીંના નાગરિકોને ખાસ અધિકાર મળેલા છે. આ કલમના કારણે જમ્મુ કાશ્મીરમાં બીજા રાજ્યોમાંથી આવતા લોકો અહીં અચળ સંપત્તિ ખરીદી શકતા નથી. આ ઉપરાંત એવી મહિલાઓ જેમણે બીજા રાજ્યના કોઈ વ્યક્તિ સાથે લગ્ન કર્યા હોય તેમને પણ સંપત્તિમાં કોઈ હક આપવામાં આવતો નથી. રાજ્યની પૂર્વ મુખ્યમંત્રી મહેબૂબા મુફ્તીએ ચેતવણી આપી હતી કે રાજ્યની વર્તમાન સ્થિતિ સાથે છેડછાડ કર્યા બાદ સમગ્ર દેશને વિનાશકારી પરિણામ ભોગવવા પડી શકે છે. કલમ 35એ રાષ્ટ્રપતિના આદેશ બાદ બંધારણમાં શામેલ કરવામાં આવી હતી.